el el el el el el el el el el el el el el el el el el el el el el el el el el en el el el en el el el el el el el el el el el el el el el el el el el fr fr fr el el el el el el el el el el el el el el el el el en el el el el el el en el el el el el el en el el el el el el el el el el el el el el en it el en el el it el el el el el el fr el el el el el el fr nl el el el el it el el el el en el el el el de el el fr en el el en el el el el el fr el el el el el el fr el el el el el el el el el el el fr en el el fr en el el el el fr el el en el el en el en ceb el el el fr el el el fr el el en el el el fr el el el el en el el el de en hbs_lat el el el el el en en el el en el el en el el en id el el it en el el el el el el en en en en en es en en en en en en en en es el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Λεονάρντο Βίλχελμ Ντι Κάμπριο (Leonardo Wilhelm DiCaprio, 11 Νοεμβρίου 1974) είναι Αμερικανός ηθοποιός. Γεννημένος και μεγαλωμένος στο Λος Άντζελες της Καλιφόρνια, ο Ντι Κάμπριο ξεκίνησε την καριέρα του με τηλεοπτικές διαφημίσεις πριν συμμετάσχει σε τηλεοπτικές σειρές, όπως Santa Barbara και Growing Pains στις αρχές της δεκαετίας του '90. Το κινηματογραφικό του ντεμπούτο έγινε στην κωμωδία τρόμου Critters 3 το 1991. Έλαβε αναγνώριση με δευτερεύοντες ρόλους στις ταινίες Τι Βασανίζει τον Γκίλμπερτ Γκρέιπ (What's Eating Gilbert Grape, 1993), Σταγόνες Αγάπης (Marvin's Room, 1995) και Το Τέλος της Αθωότητας (The Basketball Diaries, 1995). Πήρε τον πρώτο του πρωταγωνιστικό ρόλο στο Romeo + Juliet το 1996 και έγινε παγκοσμίως γνωστός με την ταινία Τιτανικός (Titanic) σε σκηνοθεσία του Τζέιμς Κάμερον, τη μεγαλύτερη εισπρακτική επιτυχία όλων των εποχών μέχρι το 2010.
11 Νοεμβρίου 1974 (1974-11-11) (47 ετών)
John Marshall High School[1], Los Angeles Center for Enriched Studies, UCLA Lab School και Young Actors Space
ηθοποιός[2], ηθοποιός ταινιών, σεναριογράφος, ηθοποιός τηλεόρασης, παραγωγός ταινιών, ηθοποιός θεάτρου[3] και περιβαλλοντολόγος
Helena Christensen (1997), Ζιζέλ Μπούντχεν (2000–2005)[4], Μπαρ Ραφαέλι (2005–2011)[5][6][7], Μπλέικ Λάιβλι (Ιουνίου 2011 – Οκτώβριος 2011)[8][9], Erin Heatherton (2011–2012)[10][11], Τόνι Γκαρν (2013–2014)[12][13], Nina Agdal (2016–2017)[14], Kelly Rohrbach (2015–2016)[15], Camila Morrone (2017–2022) και Τζίτζι Χαντίντ (από 2022)[16]
Τζωρτζ Ντι Κάπριο και Irmelin DiCaprio
Adam Farrar (ετεροθαλής αδελφός) και Helene Indenbirken (daughter's son)[17]
Αργυρή Άρκτος καλύτερου άνδρα ηθοποιού (1997), Χρυσή Σφαίρα για τον Καλύτερο Άνδρα Ηθοποιό σε Δραματική ταινία (2005), Βραβείο Χρυσές Σφαίρες για τον Καλύτερο Άνδρα Ηθοποιό σε Κωμωδία ή Μιούζικαλ (2014), Όσκαρ Α' Ανδρικού Ρόλου (2016), Χρυσή Σφαίρα για τον Καλύτερο Άνδρα Ηθοποιό σε Δραματική ταινία (2016)[18], βραβείο Οράτιος Άλγκερ (2011)[19], Alliance of Women Film Journalists Award for Best Actor (2015), βραβείο BAFTA καλύτερου Α΄ ανδρικού ρόλου (2016), Βραβεία Σωματείου Ηθοποιών (2016), Χρυσές Σφαίρες (2005), Αργυρή Άρκτος (1997), AACTA Award for Best Actor in a Leading Role (2013), Κινηματογραφικό Βραβείο MTV Καλύτερης ανδρικής ερμηνείας, κινηματογραφικό βραβείο MTV καλύτερης στιγμής που μένεις άφωνος (2014), Ιππότης του Τάγματος των Τεχνών και των Γραμμάτων (2005)[20][21] και Crystal Award (2016)[22]
δεδομένα (π • σ • ε )
Κέρδισε το πρώτο του Όσκαρ το 2016, για την ερμηνεία του στην ταινία η Επιστροφή. Έχει ακόμη βραβευτεί με τη Χρυσή Σφαίρα Α' ανδρικού ρόλου για την ερμηνεία του στις ταινίες Ιπτάμενος Κροίσος (The Aviator, 2004), Ο Λύκος της Wall Street (The Wolf of Wall Street, 2013) και η Επιστροφή (The Revenant, 2015). Οι ταινίες Το Νησί των Καταραμένων (Shutter Island, 2010) και Inception (2010) συγκαταλέγονται μεταξύ των μεγαλύτερων εμπορικών επιτυχιών της καριέρας του. Άλλες ταινίες στις οποίες έχει πρωταγωνιστήσει είναι οι: Πιάσε Με Αν Μπορείς (Catch Me If You Can, 2002), Οι Συμμορίες της Νέας Υόρκης (Gangs of New York, 2002), Ματωμένο Διαμάντι (Blood Diamond, 2006), Ο Πληροφοριοδότης (The Departed, 2006) και Ο Δρόμος της Επανάστασης (Revolutionary Road, 2008). Επίσης, έχει λάβει σαν ηθοποιός άλλες πέντε υποψηφιότητες για Όσκαρ. Ο Ντι Κάμπριο είναι ιδιοκτήτης μίας εταιρίας παραγωγής κινηματογραφικών ταινιών, της Appian Way Productions, που εδρεύει στην Καλιφόρνια.
Ο Ντι Κάπριο γεννήθηκε στο Λος Άντζελες της Καλιφόρνια από τους Ιρμελίν και Τζορτζ Ντι Κάπριο. Οι γονείς του γνωρίστηκαν όταν φοιτούσαν στο κολέγιο και στη συνέχεια μετακόμισαν στο Λος Άντζελες.[23] Χώρισαν ένα χρόνο μετά τη γέννησή του και ο Ντι Κάπριο έζησε τον περισσότερο καιρό με τη μητέρα του. Μαζί με τη μητέρα του έζησαν σε αρκετές γειτονιές του Λος Άντζελες, και η ίδια έκανε πολλές δουλειές για να συντηρηθούν.[23]
Η καριέρα του Ντι Κάπριο ξεκίνησε με την εμφάνισή του σε διάφορα διαφημιστικά και εκπαιδευτικά φιλμ. Μετά τον διωγμό του από το πλατό της παιδικής τηλεοπτικής σειράς Romper Room στην ηλικία των 5 επειδή ήταν άτακτος, ο Ντι Κάπριο ακολούθησε τον μεγαλύτερο ετεροθαλή αδερφό του Άνταμ Φάραρ σε τηλεοπτικές διαφημίσεις.[24] Το 1995 πραγματοποίησε την πρώτη του τηλεοπτική εμφάνιση στη σειρά Parenthood, βασισμένη στην ομώνυμη ταινία. Μετά το Parenthood, ο Ντι Κάπριο έκανε κάποια γκεστ σε διάφορες σειρές όπως The New Lassie και Roseanne καθώς και στη σαπουνόπερα Santa Barbara.
Το κινηματογραφικό του ντεμπούτο έγινε στην κωμωδία τρόμου Critters 3. Η ταινία κυκλοφόρησε απευθείας στο βίντεο το 1991.[25] Λίγο μετά έπαιξε τον Λουκ Μπρόουερ στην κωμική σειρά του ABC Growing Pains κάνοντας γκεστ σε 23 επεισόδια.[26] Το 1992 επιλέχθηκε από τον ίδιο τον Ρόμπερτ Ντε Νίρο ανάμεσα σε 400 νέους ηθοποιούς, να παίξει τον πρωταγωνιστικό ρόλο στην ταινία Αγεφύρωτες Σχέσεις (This Boy's Life) μαζί με την Έλεν Μπάρκιν και τον Ντε Νίρο.[24]
Το 1993, έπαιξε τον νοητικά ανάπηρο αδελφό του Τζόνι Ντεπ στην ταινία Τι Βασανίζει τον Γκίλμπερτ Γκρέιπ (What's Eating Gilbert Grape). Ο σκηνοθέτης της ταινία Λάσε Χάλστρομ παραδέχτηκε ότι αρχικά έψαχνε για έναν λιγότερο όμορφο ηθοποιό αλλά δέχτηκε τον Ντι Κάπριο καθώς αποδείχτηκε ο πιο αποδοτικός ανάμεσα στους υπόλοιπους ηθοποιούς που έκαναν δοκιμαστικό.[25] Με προϋπολογισμό 11 εκατομμύρια δολάρια, η ταινία αποδείχτηκε εισπρακτική και καλλιτεχνική επιτυχία με συνολικές εισπράξεις στην Αμερική 10 εκατομμύρια δολάρια[27] και χάρισε στον Ντι Κάπριο την πρώτη του υποψηφιότητα για Όσκαρ και Χρυσή Σφαίρα στην κατηγορία β' ανδρικού ρόλου.[28]
Το 1995, ο Ντι Κάπριο έπαιξε μαζί με τους Τζιν Χάκμαν, Σάρον Στόουν και Ράσελ Κρόου στην ταινία Γρήγορη και Θανάσιμη (The Quick and the Dead) σε σκηνοθεσία του Σαμ Ράιμι. Η Sony Pictures δεν ήταν σίγουρη για τη συμμετοχή του Ντι Κάπριο και η Στόουν αποφάσισε να τον πληρώσει η ίδια για να λάβει μέρος.[29] Η ταινία έλαβε μικτές κριτικές και είχε μέτρια απόδοση στο box office με 18,6 εκατομμύρια δολάρια εισπράξεις στην Αμερική, με προϋπολογισμό 32 εκατομμύρια δολάρια.[30] Στη συνέχεια πρωταγωνίστησε στην ταινία Καταραμένη Σχέση (Total Eclipse), υποδυόμενος το Γάλλο ποιητή Αρθούρο Ρεμπώ και την ομοφυλοφιλική σχέση του με τον Πολ Βερλαίν, που υποδύθηκε ο Ντέιβιντ Θιούλις. Ο Ντι Κάπριο αντικατέστησε τον Ρίβερ Φίνιξ, ο οποίος απεβίωσε λίγο πριν αρχίσει η παραγωγή της ταινίας.[31] Τελευταία του ταινία για το 1995 ήταν Το Τέλος της Αθωότητας (The Basketball Diaries), μια βιογραφική ταινία για τον συγγραφέα, ποιητή και μουσικό Τζιμ Κάρολ.
Ο Λεονάρντο Ντι Κάπριο σε συνέντευξη τύπου για την ταινία Η Παραλία τον Φεβρουάριο του 2000.
Το 1996, ο Ντι Κάπριο συμπρωταγωνίστησε μαζί με την Κλερ Ντέινς στην ταινία Romeo + Juliet, μια μοντέρνα εκδοχή του ομότιτλου έργου του Ουίλιαμ Σαίξπηρ, σε σκηνοθεσία Μπαζ Λούρμαν. Το Romeo + Juliet με σύνολο εισπράξεων 147,5 εκατομμύρια δολάρια παγκοσμίως, ήταν μία από τις πρώτες ταινίες που έπαιξε σημαντικό ρόλο για τη μελλοντική καριέρα του Ντι Κάπριο ως μεγάλο σταρ με απήχηση στο box office.[32] Την ίδια χρονιά πρωταγωνίστησε στη δραματική ταινία Σταγόνες Αγάπης (Marvin's Room) μαζί με τους Μέριλ Στριπ, Ντάιαν Κίτον και Ρόμπερτ Ντε Νίρο. Ο Ντι Κάπριο υποδύθηκε τον προβληματικό γιο της Στριπ, ο οποίος είχε μπει σε ψυχιατρική κλινική επειδή έβαλε φωτιά στο σπίτι της μητέρας του.[33]
Το 1997 πρωταγωνίστησε στην ταινία - φαινόμενο Τιτανικός (Titanic) σε σκηνοθεσία Τζέιμς Κάμερον. Υποδύθηκε τον φτωχό Τζακ Ντόσον που κέρδισε το εισιτήριό του για το θρυλικό υπερωκεάνιο σε μια παρτίδα πόκερ και ερωτεύτηκε τη Ρόουζ, μια όμορφη κοπέλα της αριστοκρατίας, που υποδύθηκε η Κέιτ Γουίνσλετ. Ο Ντι Κάπριο αρχικά είχε αρνηθεί να συμμετάσχει στην ταινία αλλά τον έπεισε ο Κάμερον, ο οποίος πίστευε ακράδαντα στις υποκριτικές του ικανότητες.[34] Η ταινία ξεπέρασε κάθε προσδοκία και έγινε τεράστια εμπορική και καλλιτεχνική επιτυχία. Μέχρι το 2010 κατείχε τον τίτλο της μεγαλύτερης εισπρακτικής επιτυχία όλων των εποχών με συνολικές εισπράξεις 1,8 δισεκατομμύρια δολάρια παγκοσμίως[35] και κέρδισε 11 βραβεία Όσκαρ ανάμεσα στις 14 υποψηφιότητες.[36] Με τον Τιτανικό, ο Ντι Κάπριο έλαβε τη δεύτερη υποψηφιότητα για Χρυσή Σφαίρα στην κατηγορία α' ανδρικού ρόλου σε δραματική ταινία[28] και μετατράπηκε σε διεθνή σούπερ σταρ. Για την επιτυχία της ταινίας, ο ίδιος δήλωσε: "Δεν έχει καμία σχέση μαζί μου όλο αυτό το φαινομένου του "Τιτανικού" και τι έγινε το πρόσωπό μου σε όλο τον κόσμο. Ποτέ δεν θα φτάσω ξανά σε τέτοιο ύψος δημοτικότητας και δεν περιμένω να γίνει κάτι τέτοιο. Ούτε θα προσπαθήσω να το καταφέρω."[37]
Την επόμενη χρονιά, ο Ντι Κάπριο έκανε μια κάμεο εμφάνιση στη καυστική σάτιρα του Γούντι Άλεν, Διασημότητες (Celebrity). Την ίδια χρονιά υποδύθηκε τον Λουδοβίκο ΙΔ΄ της Γαλλίας και το δίδυμο αδερφό του, Φίλιππο, στην ταινία Ο Άνθρωπος Με Τη Σιδερένια Μάσκα (The Man in the Iron Mask). Παρά τις κυρίως αρνητικές κριτικές[38] η ταινία έγινε εισπρακτική επιτυχία με συνολικές εισπράξεις 182,9 εκατομμύρια δολάρια παγκοσμίως. Ο Ντι Κάπριο για την ερμηνεία του κέρδισε το Χρυσό Βατόμουρο στην κατηγορία Χειρότερο Ζευγάρι.[28]
Το 2000, πρωταγωνίστησε στη δραματική ταινία Η Παραλία (The Beach) σε σκηνοθεσία Ντάνι Μπόιλ. Στην ταινία συμμετείχαν οι Τίλντα Σουίντον και Βιρζινί Λεντουαγιέν. Με προϋπολογισμό 50 εκατομμύρια δολάρια η ταινία θεωρήθηκε εμπορική επιτυχία με συνολικές εισπράξεις 144 εκατομμύρια δολάρια παγκοσμίως.[39] Για την ερμηνεία έλαβε υποψηφιότητα για το Χρυσό Βατόμουρο στην κατηγορία Χειρότερος Ηθοποιός.[28]
Ο Λεονάρντο Ντι Κάπριο στο Φεστιβάλ Καννών στην πρεμιέρα της ταινίας Οι Συμμορίες της Νέας Υόρκης το 2002.
Η πρώτη ταινία του Ντι Κάπριο το 2002 ήταν η αστυνομική κωμωδία Πιάσε Με Αν Μπορείς (Catch Me If You Can), βασισμένη στη ζωή του Φρανκ Άμπιγκνεϊλ Τζούνιορ, ο οποίος χρησιμοποιούσε τη γοητεία του, την αυτοπεποίθησή του και αρκετές διαφορετικές προσωπικότητες για να αποκτήσει εκατομμύρια στη δεκαετία των γραπτών ακάλυπτων επιταγών του '60. Σε σκηνοθεσία Στίβεν Σπίλμπεργκ και συμπρωταγωνιστώντας μαζί με τους Τομ Χανκς και Κρίστοφερ Γουόκεν, η ταινία έλαβε θερμής αποδοχής τόσο από τους κριτικούς όσο και στο box office, με συνολικές εισπράξεις 351,1 εκατομμύρια δολάρια παγκοσμίως.[40] Για την ερμηνεία του έλαβε την τρίτη του υποψηφιότητα για Χρυσή Σφαίρα στην κατηγορία α' ανδρικού ρόλου σε κωμωδία ή μιούζικαλ.[28]
Την ίδια χρονιά, ο Ντι Κάπριο εμφανίστηκε στην ιστορική ταινία Οι Συμμορίες της Νέας Υόρκης (Gangs of New York) σε σκηνοθεσία Μάρτιν Σκορσέζε, τοποθετημένη στα μέσα του 19ου αιώνα στην περιοχή Πέντε Σημεία της Νέας Υόρκης. Ο Σκορσέζε δυσκολεύτηκε να πραγματοποιήσει την ταινία μέχρι που ο Ντι Κάπριο έδειξε ενδιαφέρον να υποδυθεί τον πρωταγωνιστή Άμστερνταμ Βάλον και έτσι η Miramax Films χρηματοδότησε το πρότζεκτ.[41] Η παραγωγή της ταινίας υπέφερε από υπερβολικό προϋπολογισμό και διαφωνίες μεταξύ παραγωγών και σκηνοθέτη, με αποτέλεσμα τα γυρίσματα να διαρκέσουν 8 μήνες και ο προϋπολογισμός να φτάσει τα 103 εκατομμύρια δολάρια, η πιο ακριβή ταινία που έκανε ποτέ ο Σκορσέζε.[41] Παρ' όλα αυτά η ταινία έγινε εισπρακτική και καλλιτεχνική επιτυχία σκοράροντας 10 υποψηφιότητες για Όσκαρ[42] και 193,7 εκατομμύρια δολάρια παγκοσμίως.[43] Η ερμηνεία του Ντι Κάπριο αν και έλαβε καλές κριτικές, δεν έλαβε κάποιο σημαντικό βραβείο καθώς επισκιάστηκε από τον συμπρωταγωνιστή του, Ντάνιελ Ντέι Λιούις.[41][44]
To 2004 συνεργάστηκε εκ νέου με τον Σκορσέζε, στη βιογραφική ταινία Ιπτάμενος Κροίσος (The Aviator), βασισμένη στη ζωή του εκκεντρικού σκηνοθέτη και πρωτοπόρου της αεροπορίας Χάουαρντ Χιουζ. Ο Ντι Κάπριο ανέπτυξε το πρότζεκτ με τον Μάικλ Μαν, που τελικά αποφάσισε να μην τη σκηνοθετήσει μετά τις βιογραφικές ταινίες Ali και The Insider.[44] Τότε ο Ντι Κάπριο απευθύνθηκε στον Σκορσέζε, που αμέσως συμφώνησε να αναλάβει τη σκηνοθεσία.[45] Ο Ντι Κάπριο ξόδεψε περισσότερο από ενάμιση χρόνο να προετοιμαστεί για το ρόλο.[45] Η ταινία έγινε καλλιτεχνική και εισπρακτική επιτυχία. Ο Ντι Κάπριο έλαβε εξαιρετικές κριτικές για την ερμηνεία του και κέρδισε τη Χρυσή Σφαίρα α' ανδρικού ρόλου και έλαβε τη δεύτερη υποψηφιότητα για Όσκαρ.[28]
Το 2006, ο Ντι Κάπριο πρωταγωνίστησε στις ταινίες Ματωμένο Διαμάντι (Blood Diamond) και Ο Πληροφοριοδότης. Στην πρώτη, σε σκηνοθεσία του Έντουαρντ Ζούικ, ο Ντι Κάπριο έπαιξε μαζί με τους Τζένιφερ Κόνελι και Ντζιμόν Χουνσού, στο ρόλο ενός λαθρέμπορου διαμαντιών που εμπλέκεται στον εμφύλιο πόλεμο της Σιέρα Λεόνε. Η ταινία έλαβε κυρίως καλές κριτικές και απέφερε 171,4 εκατομμύρια δολάρια παγκοσμίως[46] Στην τρίτη του συνεργασία με τον Σκορσέζε στον Πληροφοριοδότη, ο Ντι Κάπριο υποδύθηκε τον Μπίλι Κόστιγκαν, έναν μυστικό πράκτορα που διείσδυσε στην ιρλανδική μαφία της Βοστώνης. Η ταινία έλαβε εξαιρετικές κριτικές και σκόραρε 289,8 εκατομμύρια δολάρια παγκοσμίως[47] Ο Ντι Κάπριο έλαβε διπλή υποψηφιότητα για Χρυσή Σφαίρα α' ανδρικού ρόλου για τις δύο ταινίες και την τρίτη του υποψηφιότητα για Όσκαρ για το Ματωμένο Διαμάντι.[28]
Ο Λεονάρντο Ντι Κάπριο σε φιλανθρωπική εκδήλωση το Μάρτιο του 2009.
Το 2008, ο Ντι Κάπριο πρωταγωνίστησε στην περιπέτεια Η Πλεκτάνη (Body of Lies) μαζί με τον Ράσελ Κρόου, σε σκηνοθεσία Ρίντλεϊ Σκοτ. Η ταινία έλαβε μικτές κριτικές και έγινε μέτρια εισπρακτική επιτυχία φτάνοντας τα 115 εκατομμύρια δολάρια παγκοσμίως με προϋπολογισμό 70 εκατομμύρια δολάρια.[48] Την ίδια χρονιά, ξανασυνεργάστηκε με την Κέιτ Γουίνσλετ στη δραματική ταινία Ο Δρόμος της Επανάστασης (Revolutionary Road) που σκηνοθέτησε ο τότε σύζυγος της Γουίνσλετ, Σαμ Μέντες. Καθώς και οι δύο ηθοποιοί ήταν διστακτικοί στο να κάνουν ρομαντικές ταινίες παρόμοιες με τον Τιτανικό, ήταν η Γουίνσλετ που πρότεινε να συνεργαστούν, όταν διάβασε το σενάριο, ξέροντας ότι η πλοκή δεν είχε σχεδόν τίποτα κοινό με το μπλοκμπάστερ του 1997.[49] Για την ερμηνεία του έλαβε την έβδομη υποψηφιότητα για Χρυσή Σφαίρα.[28]
Το 2010, πραγματοποίησε την τέταρτη συνεργασία του με τον Μάρτιν Σκορσέζε στο ψυχολογικό θρίλερ Το Νησί των Καταραμένων (Shutter Island). Στην ταινία συμμετείχαν οι Μπεν Κίνγκσλεϊ, Μαρκ Ράφαλο και Μισέλ Γουίλιαμς. Άνοιξε στην πρώτη θέση του box office με 41 εκατομμύρια δολάρια, δίνοντας στον Σκορσέζε το καλύτερο άνοιγμα της καριέρας του[50], ενώ στο σύνολο απέφερε 294,8 εκατομμύρια δολάρια παγκοσμίως.[51] Την ίδια χρονιά, ο Ντι Κάπριο πρωταγωνίστησε στην περιπέτεια επιστημονικής φαντασίας Inception σε σκηνοθεσία Κρίστοφερ Νόλαν. Ο Ντι Κάπριο υποδύθηκε τον Ντομ Κοπμ, έναν κλέφτη ονείρων που διεισδύει στα όνειρα των άλλων για να αποκτήσει πολύτιμες πληροφορίες. Η ταινία έλαβε θερμής αποδοχής από τους κριτικούς και ξεπέρασε τα 825 εκατομμύρια δολάρια παγκοσμίως.[52]
Το 2011, ο Ντι Κάπριο πρωταγωνίστησε στη βιογραφική, ταινία του Κλιντ Ίστγουντ με τίτλο J. Edgar, όπου υποδύθηκε τον αμφιλεγόμενο πρώτο διευθυντή του FBI των Ηνωμένων Πολιτειών Τζέι Έντγκαρ Χούβερ.[53] Για την ερμηνεία του έλαβε υποψηφιότητα για Χρυσή Σφαίρα α' ανδρικού ρόλου.[54] Το 2012 πρωταγωνίστησε στην ταινία Django: Ο Τιμωρός (Django Unchained) του Κουέντιν Ταραντίνο[55] και το 2013 υποδύθηκε τον Τζέι Γκάτσμπι στην ταινία του Μπαζ Λούρμαν Ο Υπέροχος Γκάτσμπυ (The Great Gatsby)[56]. Την ίδια χρονιά συνεργάστηκε για πέμπτη φορά με τον Μάρτιν Σκορσέζε στην ταινία Ο Λύκος της Wall Street (The Wolf of Wall Street). Για την ερμηνεία του βραβεύτηκε με τη Χρυσή Σφαίρα[57] και έλαβε υποψηφιότητα για Όσκαρ Α' Ανδρικού Ρόλου.[58]
Ο Ντι Κάπριο είναι φίλος με τους ηθοποιούς Τόμπι Μαγκουάιρ, Κέβιν Κόνολι και Λούκας Χάας καθώς και με τη συμπρωταγωνίστρια του στις ταινίες Τιτανικός και Ο Δρόμος της Επανάστασης, Κέιτ Γουίνσλετ.[59]
Είχε αρκετά χρόνια δεσμό με τα μοντέλα Κρίστεν Ζανγκ και Έμμα Μίλερ.[60] Το 2000, γνωρίστηκε με το Βραζιλιάνικο μοντέλο Ζιζέλ, με την οποία είχε σχέση μέχρι το 2005.[61] Από τον Νοέμβριο του 2005 είχε δεσμό με το μοντέλο Μπαρ Ραφαέλι.[62] Χώρισαν τον Μάιο του 2011.[63] Μέχρι τον Οκτώβριο του 2011, έβγαινε με την ηθοποιό Μπλέικ Λίβελι, ενώ από τον Δεκέμβριο του 2011 έως τον Οκτώβριο του 2012 είχε σχέση με το μοντέλο Έριν Χίθερτον. Αργότερα, έκανε σχέση με το μοντέλο Τόνι Γκαρν από τον Μάιο του 2013 έως τον Δεκέμβριο του 2014 και αργότερα το 2017. Τα τελευταία χρόνια φημολογείται ότι έχει σχέση με το μοντέλο και ηθοποιό, Καμίλα Μορόνε.
Είναι μόνιμος κάτοικος του Λος Άντζελες.
Γλυκιά Ήβη (Poison Ivy)
Αγεφύρωτες Σχέσεις (This Boy's Life)
Τι Βασανίζει τον Γκίλμπερτ Γκρέιπ (What's Eating Gilbert Grape)
Υποψηφιότητα Όσκαρ Β' Ανδρικού Ρόλου
Υποψηφιότητα Χρυσή Σφαίρα Β' Ανδρικού Ρόλου
Γρήγορη και Θανάσιμη (The Quick and the Dead)
Το Τέλος της Αθωότητας (The Basketball Diaries)
Καταραμένη Σχέση (Total Eclipse)
Σταγόνες Αγάπης (Marvin's Room)
Υποψηφιότητα Screen Actors Guild Award Συνολικής Ερμηνείας από Καστ
Υποψηφιότητα Χρυσή Σφαίρα Α' Ανδρικού Ρόλου - Δράμα
Υποψηφιότητα Screen Actors Guild Award Συνολικής Ερμηνείας από Καστ
Ο Άνθρωπος Με Τη Σιδερένια Μάσκα (The Man in the Iron Mask)
Λουδοβίκος ΙΔ΄ της Γαλλίας/Φίλιππος
Η Παραλία (The Beach)
Πιάσε Με Αν Μπορείς (Catch Me If You Can)
Φρανκ Γουίλιαμ Άμπιγκνεϊλ Τζούνιορ
Υποψηφιότητα Χρυσή Σφαίρα Α' Ανδρικού Ρόλου - Δράμα
Οι Συμμορίες της Νέας Υόρκης (Gangs of New York)
Ιπτάμενος Κροίσος (The Aviator)
Χρυσή Σφαίρα Α' Ανδρικού Ρόλου - Δράμα
Υποψηφιότητα Όσκαρ Α' Ανδρικού Ρόλου
Υποψηφιότητα BAFTA Καλύτερου Ηθοποιού σε Πρωταγωνιστικό Ρόλο
Υποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο
Ματωμένο Διαμάντι (Blood Diamond)
Υποψηφιότητα Όσκαρ Α' Ανδρικού Ρόλου
Υποψηφιότητα Χρυσή Σφαίρα Α' Ανδρικού Ρόλου - Δράμα
Υποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο
Ο Πληροφοριοδότης (The Departed)
Υποψηφιότητα Χρυσή Σφαίρα Α' Ανδρικού Ρόλου - Δράμα
Υποψηφιότητα BAFTA Καλύτερου Ηθοποιού σε Πρωταγωνιστικό Ρόλο
Υποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο
Υποψηφιότητα Screen Actors Guild Award Συνολικής Ερμηνείας από Καστ
Η 11η Ώρα (The 11th Hour)
Η Πλεκτάνη (Body of Lies)
Ο Δρόμος της Επανάστασης (Revolutionary Road)
Υποψηφιότητα Χρυσή Σφαίρα Α' Ανδρικού Ρόλου - Δράμα
Το Νησί των Καταραμένων (Shutter Island)
Υποψηφιότητα Χρυσή Σφαίρα Α' Ανδρικού Ρόλου - Δράμα
Υποψηφιότητα Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο
Django: Ο Τιμωρός (Django Unchained)
Υποψηφιότητα Χρυσή Σφαίρα Β' Ανδρικού Ρόλου
Ο Υπέροχος Γκάτσμπυ (The Great Gatsby)
Ο Λύκος της Wall Street (The Wolf of Wall Street)
Υποψηφιότητα Όσκαρ Α' Ανδρικού Ρόλου
Υποψηφιότητα BAFTA Καλύτερου Ηθοποιού σε Πρωταγωνιστικό Ρόλο
Η Επιστροφή (The Revenant)
Όσκαρ Α' Ανδρικού Ρόλου
BAFTA Καλύτερου Ηθοποιού σε Πρωταγωνιστικό Ρόλο
Κάποτε... στο Χόλιγουντ (Once upon a time... in Hollywood)
Υποψηφιότητα Όσκαρ Α' Ανδρικού Ρόλου
↑ Ανακτήθηκε στις 4  Μαρτίου 2021.
↑ (Γερμανικά) Deutsche Synchronkartei. 116. Ανακτήθηκε στις 4  Απριλίου 2022.
↑ Ανακτήθηκε στις 22  Μαΐου 2019.
↑ www .people .com /people /gisele _bundchen /biography.
↑ www .ynetnews .com /articles /0,7340,L-3277618,00 .html.
↑ www .askmen .com /women /votes _300 /395 _dicaprios _girlfriends .html.
↑ www .nypost .com /p /pagesix /exclusive _leo _bar _split _gh4gPTpPg18Jr23WlRQtpK?CMP=OTC-rss&FEEDNAME=.
↑ www .people .com /people /article /0,,20504142,00 .html.
↑ www .rte .ie /ten /2011 /1005 /dicapriol .html.
↑ www .newlookmedia .ru?p=17968.
↑ www .usmagazine .com /celebrity-news /news /leonardo-dicaprio-erin-heatherton-break-up-2012211.
↑ www .dailymail .co .uk /tvshowbiz /article-2332405 /Leonardo-DiCaprio-scores-FOURTH-Victorias-Secret-model-Toni-Garrn .html.
↑ www .dailymail .co .uk /tvshowbiz /article-2337431 /Leonardo-DiCaprio-takes-new-girlfriend-Toni-Garrn-tour-Palace-Versailles-day-sightseeing .html.
↑ www .vokrug .tv /article /show /leonardo _di _kaprio _i _kamila _morrone _vmeste _vyshli _v _svet _65700 /.
↑ www .indiatoday .in /movies /celebrities /story /leonardo-dicaprio-after-break-up-with-kelly-rohrbach-spills-the-beans-on-his-marriage-leonardo-dicaprio-relationship-new-gf-303493-2016-01-12.
↑ www .elle .com /culture /celebrities /a41368567 /gigi-hadid-leonardo-dicaprio-relationship-timeline /.
↑ www .moviesonline .ca /leonardo-dicaprio-supports-ukraine-im-talking-about-a-huge-amount /.
↑ «Member Profile – Horatio Alger Association». Ανακτήθηκε στις 12  Απριλίου 2018.
↑ Ανακτήθηκε στις 1  Φεβρουαρίου 2019.
↑ www .purepeople .com /media /leonardo-dicaprio-est-fait-chevalier-de _m441376. Ανακτήθηκε στις 1  Φεβρουαρίου 2021.
↑ www .weforum .org /agenda /2016 /01 /meet-the-davos-2016-crystal-award-winners /. Ανακτήθηκε στις 16  Απριλίου 2020.
↑ 23,0 23,1 Catalano, Grace (Φεβρουάριος 1997). Leonardo DiCaprio: Modern-Day Romeo. New York, New York: Dell Publishing Group. σελίδες 7–15. ISBN 0-440-22701-1.
↑ 24,0 24,1 Anne-Marie O'Neill (26 Ιανουαρίου 1998). «Riding the Wave». Περιοδικό Ρeople. Ανακτήθηκε στις 29 Μαρτίου 2011.
↑ 25,0 25,1 Aljean Harmetz (12 Δεκεμβρίου 1993). «UP AND COMING: Leonardo DiCaprio; The Actor Is Boyishly Handsome, and That's a Liability». New York Times. Ανακτήθηκε στις 29 Μαρτίου 2011.
↑ «Growing Pains στο IMDb». IMDb. Ανακτήθηκε στις 29 Μαρτίου 2011.
↑ «What's Eating Gilbert Grape στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ 28,0 28,1 28,2 28,3 28,4 28,5 28,6 28,7 «Awards for Leonardo DiCaprio». IMDb. Ανακτήθηκε στις 29 Μαρτίου 2011.
↑ «Trivia for The Quick and the Dead στο IMDb». IMDb. Ανακτήθηκε στις 29 Μαρτίου 2011.
↑ «The Quick and the Dead στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ «Fresh Blood». New York Times. 12 Φεβρουαρίου 1995. Ανακτήθηκε στις 29 Μαρτίου 2011.
↑ «Romeo + Juliet στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ Lisa Schwarzbaum (20 Δεκεμβρίου 1996). «Marvin's Room στο Entertainment Weekly». Entertainment Weekly. Ανακτήθηκε στις 29 Μαρτίου 2011.
↑ «'Titanic' Man overboard! After a production as lavish and pricey as the doomed ship itself, James Cameron finally unveils his epic film — but will it be unsinkable?». Entertainment Weekly. 7 Νοεμβρίου 1997. Ανακτήθηκε στις 29 Μαρτίου 2011.
↑ «Τιτανικός στο Box Office Mojo». Τιτανικός στο Box Office Mojo. Ανακτήθηκε στις 29 Μαρτίου 2011.
↑ «Awards for Titanic στο IMDb». IMDb. Ανακτήθηκε στις 29 Μαρτίου 2011.
↑ Time Magazine (14 Φεβρουαρίου 2000). «What's Eating Leonardo DiCaprio?». Time Magazine. Αρχειοθετήθηκε από το πρωτότυπο στις 15 Δεκεμβρίου 2011. Ανακτήθηκε στις 29 Μαρτίου 2011.
↑ «The Man in the Iron Mask στο Rotten Tomatoes». Rotten Tomatoes. Ανακτήθηκε στις 29 Μαρτίου 2011.
↑ «Η Παραλία στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ «Πιάσε Με Αν Μπορείς στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ 41,0 41,1 41,2 «Scorsese's gang of acting heavyweights». theage.com. 10 Φεβρουαρίου 2003. Ανακτήθηκε στις 29 Μαρτίου 2011.
↑ «Awards for Gangs of New York». IMDb. Ανακτήθηκε στις 29 Μαρτίου 2011.
↑ «Οι Συμμορίες της Νέας Υόρκης στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ 44,0 44,1 Anne Thompson (22 Δεκεμβρίου 2002). «How do you like your Leonardo DiCaprio? Butch or boyish? The choice is yours». The Guardian. Ανακτήθηκε στις 29 Μαρτίου 2011.
↑ 45,0 45,1 David Germain (27 Δεκεμβρίου 2004). «Leonardo DiCaprio gets obsessive about 'The Aviator'». Associated Press. Chron.com. Ανακτήθηκε στις 29 Μαρτίου 2011. [νεκρός σύνδεσμος]
↑ «Ματωμένο Διαμάντι στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ «Ο Πληροφοριοδότης στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ «Η Πλεκτάνη στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ Grace Wong (23 Ιανουαρίου 2009). «DiCaprio reveals joys of fighting with Winslet». CNN. Αρχειοθετήθηκε από το πρωτότυπο στις 25 Μαρτίου 2012. Ανακτήθηκε στις 29 Μαρτίου 2011.
↑ «Weekend Report: 'Shutter Island' Lights Up». Box Office Mojo. Ανακτήθηκε στις 29 Μαρτίου 2011.
↑ «Το Νησί των Καταραμένων στο Box Office Mojo». Box Office Mojo. Ανακτήθηκε στις 29 Μαρτίου 2011.
↑ «Inception στο Box Office Mojo». Βox Office Mojo. Ανακτήθηκε στις 29 Μαρτίου 2011.
↑ Eric Ditzian (19 Ιουλίου 2010). «After 'Inception,' What's Next For Leonardo DiCaprio?». MTV. MTV News. Ανακτήθηκε στις 29 Μαρτίου 2011.
↑ «The 69th Annual Golden Globe Awards». imdb.com. Αρχειοθετήθηκε από το πρωτότυπο στις 11 Νοεμβρίου 2014. Ανακτήθηκε στις 16 Δεκεμβρίου 2011.
↑ Jeff Labrecque (8 Ιουνίου 2012). «Leonardo DiCaprio to try on black hat in 'Django Unchained'?». Entertainment Weekly. Ανακτήθηκε στις 2 Μαρτίου 2012.
↑ Mike Flemming (15 Νοεμβρίου 2010). «Baz Luhrmann Tells Deadline: Carey Mulligan Is My Daisy Buchanan». Deadline Hollywood. Ανακτήθηκε στις 29 Μαρτίου 2011.
↑ «71st Golden Globe Awards - Nominations». hfpa.org. Αρχειοθετήθηκε από το πρωτότυπο στις 16 Δεκεμβρίου 2013. Ανακτήθηκε στις 3 Ιανουαρίου 2014.
↑ «86th Academy Awards Nominations». oscars.org. Ανακτήθηκε στις 17 Ιανουαρίου 2014.
↑ Michael Thornton (23 Σεπτεμβρίου 2008). «DiCaprio, Winslet reunite on 'Road'». digitalspy.co.uk. Ανακτήθηκε στις 29 Μαρτίου 2011.
↑ «LEO DICAPRIO DOES ROLLING STONE». kikster.com. 22 Ιουλίου 2010. Αρχειοθετήθηκε από το πρωτότυπο στις 24 Σεπτεμβρίου 2010. Ανακτήθηκε στις 29 Μαρτίου 2010.
↑ Mary Margaret (20 Νοεμβρίου 2008). «Leo Focuses on Director Pal During Gisele's New Video». Περιοδικό People. People. Αρχειοθετήθηκε από το πρωτότυπο στις 2 Μαΐου 2016. Ανακτήθηκε στις 29 Μαρτίου 2011.
↑ «It really is a Happy New Year for Leonardo DiCaprio and Bar Refaeli as the couple rekindle their on/off relationship». dailymail.co.uk. 2 Ιανουαρίου 2010. Ανακτήθηκε στις 29 Μαρτίου 2011.
↑ «Bar Refaeli back on the "single market"». fashionmodeldirectory.com. 12 Μαΐου 2011. Ανακτήθηκε στις 24 Μαΐου 2011.